मुंबई. साल 2015 में आई अक्षय कुमार अभिनीत फिल्म ‘गब्बर इज बैक’ का हीरो एक ऐसे अस्पताल का पर्दाफाश करता है जो मरे हुए शख्स को अस्पताल में दाखिल करता है और इलाज के नाम पर परिवार से मोटी रकम मांगता है। यह फिल्मी कहानी ठाणे जिले के उल्हासनगर में सच होती दिखाई दी। यहां के एक अस्पताल पर मरे हुए शख्स का इलाज करने के नाम पर परिजनों से मोटी रकम मांगने का आरोप है।
नाराज परिजनों ने अस्पताल में तोड़-फोड़ की। वहीं पुलिस मामले की सच्चाई जानने के लिए मृतक के पोस्टमार्टम रिपोर्ट का इंतजार कर रही है।
क्या है मामला
उल्हासनगर गोल मैदान के निकट रहने वाले अशोक नागदेव (55) को खांसी और दमे की शिकायत के बाद 28 फरवरी को सुरेखा क्रिटी केयर अस्पताल में दाखिल कराया गया था। उनकी हालत में सुधार नहीं हुआ तो उन्हें दो दिन पहले साईं क्रिटीकेयर अस्पताल में भर्ती कराया गया। नागदेव को आईसीयू में दाखिल किया गया, जहां परिवार वालों को जाने की इजाजत नहीं दी गई।
शनिवार रात नागदेव को डॉक्टरों ने मृत घोषित कर दिया। इसके बाद परिवार को बिल भरकर शव ले जाने को कहा गया। लेकिन परिवार का आरोप है कि इलाज में लापरवाही के चलते नागदेव की मौत पहले ही हो चुकी थी फिर भी उन्हें आईसीयू में दाखिल कर मोटा बिल बनाया गया। नागदेव के परिजनों ने अस्पताल में हंगामा करना शुरू कर दिया। मामला विठ्ठलवाडी पुलिस स्टेशन पहुंचा। पुलिस ने नागदेव का शव पोस्टमार्टम के लिए मुंबई के जेजे अस्पताल भेज दिया है।
परिजनों का आरोप
इलाज में लापरवाही के चलते नागदेव की मौत पहले ही हो चुकी थी। फिर भी उन्हें आईसीयू में दाखिल कर मोटा बिल बनाया गया।
hin_Deva hin_Deva hin_Deva hin_Deva hin_Deva hin_Deva hin_Deva